Andras Millward

Awdur toreithiog o Gymru oedd Andras Millward (19 Mai 1966 – 16 Hydref 2016). Roedd yn nodedig am y nofelau Deltanet, Prosiect Nofa  ac Un Cythraul yn Ormod (Y Lolfa, 1996) Gwefan Gwales; adalwyd 8 Chwefror 2015 sy'n cael ei chydnabod fel un o gampweithiau ffuglen yr 1990au.

Bywgraffiad
Fe'i magwyd yn Aberystwyth yn fab i'r darlithydd Cymraeg Tedi Millward a Silvia Hart. Ei chwaer yw'r gantores Llio Millward. Roedd yn byw ym Mryste ac yn gweithio yn y maes technoleg gwybodaeth. Roedd e hefyd yn hyfforddwr ar gyfer crefft ymladd Wing Chun.

Bu farw yn Hydref 2016 yn 50 oed. Roedd ganddo ddwy ferch. Cynhaliwyd ei angladd ym Mryste ar 19 Dachwedd 2016. Dywedodd yr awdures Elin Llwyd Morgan ei fod yn "berson addfwyn iawn, ac roedd ganddo hiwmor tawel" a fod "ei gyfraniad yn un pwysig achos roedd o’n ysgrifennu mewn genre sy’n eithaf anodd yn y Gymraeg".

Llyfryddiaeth
240px|bawd
 Penderfyniadau - Parti Tom (Canolfan Astudiaethau Addysg, 2002)
 Y Corff (Gwasg Gomer, 1998)
 Deltanet (Gwasg Gomer, 1999)
 Prosiect Nofa (Y Lolfa, 1992)
 Samhain (Y Lolfa, 1994)
 Un Cythraul yn Ormod (Y Lolfa, 1996)

Cyfeiriadau

Categori:Genedigaethau 1966
Categori:Marwolaethau 2016
Categori:Llenorion plant Cymraeg o Gymru
Categori:Nofelwyr yr 20fed ganrif o Gymru
Categori:Nofelwyr yr 21ain ganrif o Gymru
Categori:Nofelwyr gwyddonias Cymraeg o Gymru
Categori:Pobl o Aberystwyth